Memo紙

memo紙，又叫作便條紙／便利貼，係種一叠叠噉樣賣嘅紙仔，多數方形；喺每張背面靠邊嘅一忽，有薄薄哋一層唔會乾嘅膠水。

呢種文具嘅用法，係喺上面寫同畫嘢，再黐响乾同平滑嘅嘢上面；通常愛來記低啲緊要事，提醒自己或者其他人，或者用來簡單通訊。

上面提到嘅係種特別嘅膠水，會死跟往原來嗰張memo紙，搣走時無嘢會爛，又唔會留低痕跡；貼來貼去都得。

生產商
美國3M喺1980年代首先開始大量製造memo紙。雖然渠擁有嘅專利喺1997年失效，但係英文商標名「Post-it」同中文商標名都仲未變成通用商標，呢間公司仲揸住商標權。

台灣聚和國際喺1987年亦獨立研發出類似產品，叫做N次貼。

字詞

喺香港，「memo紙」係最普遍嘅叫法。英詞「memo」指「備忘錄」或者「備忘便條」，係「memorandum」嘅簡寫；英式讀法係「ˈmem.əʊ」，美式嘅係「ˈmem.oʊ」。「memo紙」嘅廣州話讀法開頭嗰個音節，同英話嘅唔似，係個約定俗成嘅偏差。

「memo紙」發明之前，喺美國，「memo pad」同「memo paper」就已經用來指細細張無髹膠水嘅備忘用紙仔。而可能係「memo紙」真正發明者嘅美國佬Alan Amron就話，渠喺1973年將自己嘅呢個傑作叫作「Press-on Memo」。

其他用法
喺香港式連儂牆上面，往往會貼住好多人寫同畫咗嘢嘅memo紙，類似嘅牆壁布置；亦會用喺其他方面，例如悼念。

考

文具